ສະຖານີວິທະຍຸແຫ່ງຊາດຫວຽດນາມ ລາຍງານວັນທີ 24 ທັນວາ 2014 ນີ້ວ່າ: ຂ້າຫຼວງໃຫຍ່ສະຫະປະຊາຊາດ ກ່ຽວກັບສິດທິມະນຸດ ແລະ ຄະນະປະຕິບັດງານໜູນຊ່ວຍຢູ່ລີບີ ຂອງ ສປຊ (UNSMIL) ປະກາດບົດລາຍງານລວມກ່ຽວກັບຊີວິດການເປັນຢູ່ຂອງສາມັນຊົນລີບີ ໃນສະພາບປະເທດອາຟຣິກາເໜືອນີ້ ພວມປະເຊີນໜ້າກັບການປະທະກັນນອງເລືອດ ທີ່ແກ່ຍາວໃນຫຼາຍເດືອນທີ່ຜ່ານມາ.
ໃນບົດລາຍງານໃຫ້ຮູ້ວ່າ: ຫຼາຍເດືອນທີ່ຜ່ານມາ ຢູ່ລີບີ ໄດ້ເກີດກໍລະນີເຂັ່ນຂ້າມະນຸດນັບຮ້ອຍຄັ້ງ ກໍ່ຄືສະພາບລີ້ໄພໄດ້ເກີດຂຶ້ນຢູ່ທຸກໆແຫ່ງການຍິງປືນໃສ່ເຂດຊຸມຊົນ ການຈັບຕົວປະກັນໄດ້ເກີດຂຶ້ນຢູ່ຫຼາຍແຫ່ງ ທີ່ມີການປະທະກັນລະຫວ່າງບັນດາຝ່າຍປະກອບອາວຸດຢູ່ພາກຕາເວັນຕົກ ລີບີ ຫຼື ຢູ່ນະຄອນເບັງຮາຊີ (Benghazi) ພາກຕາເວັນອອກ ຂ້າຫຼວງໃຫຍ່ ສປຊ ກ່ຽວກັບສິດທິມະນຸດ ແລະ UNSMIL ຖືວ່າ ນີ້ແມ່ນບັນດາການກະທຳລະເມີດກົດໝາຍສາກົນ ກ່ຽວກັບສິດທິມະນຸດຢ່າງໜັກໜ່ວງ ແລະ ຮຽກຮ້ອງຕ້ອງນຳມາພິພາກສາສານອາຍາສາກົນກ່ຽວກັບລີບີ.
ໃນຂະນະນັ້ນ ກຳມະການເອີລົບ (EC) ປະກາດຈະຫັກຈຳນວນເງິນ 2 ລ້ານເອີໂຣ ຈາກກອງທຶນໜູນຊ່ວຍຮີບດ່ວນ ເພື່ອແນໃສ່ຊ່ວຍໃຫ້ປະຊາຊົນ ລີບີ ຕ້ອງປະລະເຮືອນຊານໄປລີ້ໄພ.